Jan Kraus

Jan Vladimír Kraus (* 15. august 1953, Praha) je český herec, moderátor, publicista, dramatik a režisér. Moderoval populárnu reláciu Uvolněte se, prosím v ČT, ktorej obdobu pod názvom Show Jana Krause uvádza na Prime.

V novembri 2009 odstúpil z funkcie predsedu Českého filmového a televízneho zväzu (FITES). Dôvodom bola obava, že sa jeho osobné spory s ČT negatívne prenesú aj na filmový zväz.

Patrí k spoluzriaďovateľom Nadačného fondu proti korupcii.

Životopis 
Narodil sa v Prahe v česko-židovskej rodine, jeho otec Ota Kraus prežil holokaust. Jeho manželkou bola herečka Jana Krausová. Po rozchode s ňou v 90. rokoch žije s herečkou Ivanou Chýlkovou.

Je otcom štyroch detí – Marka Blažka (* 1976), speváka Davida Krausa (* 1980), Adama Krausa (* 1982) a Jáchyma Krausa (* 1998, s Ivanou Chýlkovou).

Je bratom spisovateľa a herca Ivana Krausa (* 1939) – žijúceho striedavo v Prahe a Paríži, ďalšími súrodencami sú PhDr. Eliška Krausová-Chavez (* 1946) – pôsobí na univerzite v Bogote, PhDr. Michael Kraus (* 1949) – profesor politológie na univerzite v Middlebury vo Vermonte, Kateřina Krausová (19561990) – pracovala v knižnici Princetonskej univerzity.

Vzťahy v rodine 
Jan Kraus
 Jana Krausová (rod. Pehrová) (* 25. január 1954) – prvá manželka
 David Kraus (* 13. február 1980)
 Adam Kraus (* 9. august 1982)
 Ivana Chýlková (* 27. september 1963) – súčasná manželka
 Jáchym Kraus (* 1. august 1998)

Film 
Od detstva hral v mnohých filmoch. Debutoval v roku 1966 v málo známom filme Dva tygři. Od tej doby hral vo viac ako 60 filmoch, z ktorých najznámejšie sú Lišáci, Myšáci a Šibeničák, Spalovač mrtvol, Dívka na koštěti, Jak se budí princezny, Černí baroni, Gympl, Drahé tety a já, Copak je to za vojáka, atď.

Moderátor 

Jan Kraus moderoval populárnu reláciu ČT Uvolněte se prosím, ktorá bol neskôr ukončená. Jeho obdobou je relácia Show Jana Krause ktorú taktiež moderuje, tentokrát na stanici FTV Prima. Okrem toho tiež moderoval jeden ročník Českého slavíka a to v roku 2013.

Rozhlas 
Pravidelne vystupoval v relácii Kraus a blondýna na stanici Frekvence 1. Satirické prehlásenia komentujúce moravské záležitosti bude riešiť súd.

Názory 
V roku 2014 podpísal výzvu Sobotkovej vláde, ktorá žiadala tvrdší postup voči Rusku a voči príslušníkom ruskej menšiny v Česku, ktorí majú ruské občianstvo, konkrétne „okamžité zastavenie vydávania víz občanom Ruskej federácie, zrušenie možnosti obdržania dvojitého občianstva pre občanov Ruskej federácie od 1. januára 2015, zmrazenie kont ruských občanov v Česku s cieľom preveriť legálnosť týchto vkladov, zastavenie vstupu ruského biznisu a kapitálu do Česka“.

Filmografia 
 1966 – Dva tygři
 1967 – Martin a devět bláznů, Noc nevěsty
 1968 – Na Žižkově válečném voze, Spalovač mrtvol
 1969 – Záhada hlavolamu
 1970 – Lišáci, Myšáci a Šibeničák
 1971 – Slaměný klobouk
 1972 – Dívka na koštěti
 1973 – Láska, 30 panen a Pythagoras, Tajemství zlatého Buddhy
 1974 – Kvočny a král, Poslední ples na rožnovské plovárně, Drahé tety a já, Na startu je delfín
 1975 – Dva muži hlásí příchod, Na konci světa, Pomerančový kluk, Tam kde hnízdí čápi
 1976 – Bouřlivé víno, Odysseus a hvězdy, Boty plné vody, Osvobození Prahy
 1977 – Což takhle dát si špenát, Šestapadesát neomluvených hodin, Jak se budí princezny, Jak se točí Rozmarýny
 1978 – Muž s orlem a slepicí
 1979 – Arabela, Poprask na silnici E 4, Drsná Planina
 1980 – Co je doma, to se počítá, pánové, Půl domu bez ženicha, Evžen mezi námi, Kaňka do pohádky
 1981 – Krakonoš a lyžníci, Hodina života, Zralé víno, Křtiny
 1984 – Všechno nebo nic
 1985 – Čarovné dědictví, Tvá sestra je vlkodlak (angl. Howling II: Your Sister Is a Werewolf)
 1986 – Cena medu, Copak je to za vojáka
 1987 – Mág, Proč?
 1988 – Pan Tau
 1989 – Příběh 88, Cesta na Jihozápad
 1992 – Černí baroni, Jídlo
 1993 – Mistr Kampanus, Lekce Faust
 1994 – Douwe Egberts, Ještě větší blbec, než jsme doufali
 1995 – Trio
 1998 – Hanele
 1999 – Praha očima, Absolutní láska – muž z dvojice v metru
 2001 – Zdivočelá země, Královský slib, Mach, Šebestová a kouzelné sluchátko
 2002 – Musím tě svést
 2003 – Mazaný Filip, Městečko
 2005 – On je žena, Skřítek
 2007 – Gympl
 2009 – 3 sezóny v pekle
 2014 – Vejška
 2015 – Wilsonov

Referencie

Iné projekty

Externé odkazy 
 Oficiálna stránka
 
 
 Interview s Janem Krausem pre www.shekel.cz (2010)

Zdroj 

Českí herci
Českí moderátori
Osobnosti Českej televízie
Držitelia Týtý
České osobnosti židovského pôvodu
Osobnosti z Prahy